MTLS ร่วมนำเสนอข้อมูลบริษัท
MTLS ร่วมนำเสนอข้อมูลบริษัทประจำไตรมาส 1/60 ในงาน “Opportunity Day” เตรียมปล่อยสินเชื่อใหม่ไม่ต่ำกว่า 5 หมื่นลบ. เปิดสาขาเพิ่ม 600 แห่ง มั่นใจรายได้-กำไร ปีนี้ทำสถิติสูงสุดใหม่ต่อเนื่อง
6 มิ.ย. 2560

คุณชูชาติ เพ็ชรอำไพ ประธานกรรมการบริหาร พร้อมด้วย คุณปริทัศน์  เพชรอำไพ  ผู้ช่วยกรรมการผู้จัดการ บริษัท เมืองไทย ลิสซิ่ง จำกัด (มหาชน) หรือ MTLS ร่วมนำเสนอข้อมูลของบริษัท ประจำไตรมาส 1/2560 ในงานบริษัทจดทะเบียนพบผู้ลงทุน “Opportunity Day” โดย MTLS โชว์ผลงานไตรมาส 1 ปีนี้ สุดประทับใจ กำไรสุทธิ 536 ล้านบาท เพิ่มขึ้นกว่า 91.50% เทียบช่วงเดียวกันของปีก่อน
นอกจากนี้ยังเตรียมพร้อมปล่อยสินเชื่อใหม่ปีนี้ไม่ต่ำกว่า 5 หมื่นล้านบาท เปิดเพิ่ม 600 สาขา ดันสาขากระจายทั่วประเทศกว่า 2,200 แห่ง ตอบสนองความต้องการคนในระดับรากหญ้า มั่นใจรายได้-กำไร ติดปีก ทำสถิติสูงสุดใหม่ต่อเนื่อง